วันนี้ได้มีโอกาสผ่านมาทำธุระแถวสมุทรปราการ...ก็เลยได้มาลองร้านสมพงศ์ซีฟู๊ด...มาเริ่มรีวิวกันเลยนะคะ

เริ่มจากบรรยากาศร้าน..เป็นลักษณะคล้ายๆสวนอาหาร มีแบบห้องแอร์ กับ แบบเปิดโล่งแต่มีหลังคา ...เราไปตอนบ่ายกว่าๆ อากาศไม่ร้อน คนก็ซาเลยไม่ได้ทานในห้องแอร์ค่ะ เพราะบรรยากาศโอเค ไม่อึดอัด..

มาที่อาหารกันบ้างนะคะ..ที่นี่เป็นสไตล์ไทยผสมจีน คุณภาพก็โอเคค่ะ กุ้งเป็นกุ้ง ปลาหมึกก็เป็นปลาหมึก ปูก็ชัดเจนเป็นเนื้อๆ..ไม่ได้ส่งวิญญาณมาเสิร์ฟ ...ตามราคานะคะ เพราะแต่ละจานราคาไม่เบาเลยทีเดียว เรามาว่ากันตามแต่ละเมนูที่สั่งมาทานแล้วกันค่ะ ..

-ผัดคะน้าฮ่องกงไฟแดง และ ยอดกระเฉดไฟแดง .. 2 เมนูนี้อร่อยค่ะ ผักไม่เหนียว กรอบ อร่อย ..รสชาดดีทีเดียว
-หน่อไม้ฝรั่งผัดกุ้ง .. จานนี้ก็อร่อยค่ะ ฝช้หน่อไม้ที่ไม่แก่ แครอทก็นิ่มพอดีทาน ส่วนกุ้งก็ใช้กุ้งตัวโตๆค่ะ 
-ปูนิ่มทอดกระเทียม ..สำหรับเรา..รสชาดเฉยๆนะคะ ไม่ได้อร่อยมาก แต่ก็ไม่ได้แย่ จานนี้สำหรับเรา คือ มันมีดีที่ใช้ปูนิ่มตัวโตกว่าร้านอื่นๆที่เคยทานมาค่ะ ^^
-ทอดมันกุ้ง ..ชิ้นโต รสชาดปานกลาง มีดีตรงวัตถุดิบ ทอดมาใหม่ๆ 
-ปลาหมึกแดดเดียว..เหนียวจิงไรจิง ตอนเสริ์ฟก็ไม่ร้อน เหมือนไม่ๆด้ทอดมาใหม่ๆ ...ไม่ผ่านอย่างแรง เคยทานร้านอื่น อร่อยกว่านี้เยอะเลยค่ะ--!
-ปลาหมึกผัดไข่เค็ม ..เราชอบค่ะ อร่อยดี ผัดไม่แห้ง ไม่เค็มเกินไป ปลาหมึกก็ไม่เหนียวด้วย
-ออส่วนสเปเชียล ..ลักษณะไม่เหมือนออส่วนเท่าไหร่ น่าจะค่อนไปทางหอยนางรมทอดสเปเชียลมากกว่า..สเปเชียลในที่นี้ คือ มีกุ้งตัวโตๆ กับ เนื้อปูชิ้นโตๆโรยหน้ามาค่ะ นอกนั้นก็เป็นเหมือนหอยนางรมทอดทั่วไป ..สำหรับเรา แป้งมาหนามากกกก รสชาดธรรมดา แอบไม่ผ่านแล้วกัน แต่จานนี้ก็มีดีตรงที่ใช้วัตถุดิบที่ดี กุ้ง ปู หอยนางรมตัวโต 
-กรรเชียงปูนึ่ง ..เนื้อปูสดดีค่ะ จานใหญ่ น้ำจิ้มแซ่บใช้ได้ค่ะ..ให้ผ่านค่ะ ^^
-ต้มยำปลาเก๋าน้ำใส ..รสชาดดีนะคะ อร่อยดีค่ะ ....
หมดสำหรับของคาว เรามาต่อกันที่ของหวานค่ะ เห็นพนักงานแนะนำเมนูนี้ค่ะ
-ข้าวเหนียวมะม่วงสมพงศ์ ..ตัวข้าวเหนียวเป็นสีเขียวๆ ราดน้ำกะทิเข้มข้นสะใจดีค่ะ ส่วนมะม่วง..หวาน หอม อร่อยค่ะ ..ส่วนตัวเคยทานข้าวเหนียวที่อื่น จะนุ่มและหอมกว่านี้ แต่เป็นคนชอบทานขนม ก็เลยไม่ว่ากันค่ะ ถือว่ายังได้อยู่ ^^

หมดแล้วค่ะ สำหรับเมนูที่สั่งมาทานวันนี้ ค่าเสียหายทั้งหมด 3700 บาทค่ะ มีข้าวสวย 4 โถ, เป๊ปซี่ 1.25 ลิตร 1 ขวด, น้ำเปล่า 5 ขวด, น้ำแข็ง 2 ถังใหญ่, อาหารคาวสั่งอย่างละ 1 ที่, ข้าวเหนียวมะม่วง 2 จานค่ะ 

จากราคาอาหาร ถ้าเทียบกับคุณภาพ ก็ถือว่าพอประมาณนึง รสชาดกลางๆค่ะ 

มาถึงบริการ ก็เรียกว่า เสิร์ฟเร็ว คล่องแคล่วค่ะ 

ถ้าใครอยากไปลองทาน ก็เชิญนะคะ ^^

